2.

Anexa 3 se modifică după cum urmează: (a) la rubrica „R. ȚĂRILE DE JOS”, punctul 5 se înlocuiește cu textul următor: „5. Prestații familiale: Legea generală privind alocațiile pentru copii (Algemene Kinderbijslagwet) și regulamentele din 2000 care reglementează alocația de întreținere pentru copiii dependenți care suferă de handicapuri fizice (Regeling tegemoetkoming onderhoudskosten thuiswonende gehandicapte kinderen 2000, TOG): — biroul local al băncii asigurărilor sociale (Districtskantoor van de Sociale Verzekeringsbank) în raza căruia își are reședința membrul familiei; Legea privind îngrijirea copiilor (Wet Kinderopvang) și legea privind bugetul referitor la copii (Wet op het kindgebonden budget): — Administrația fiscală/Serviciul pentru prestații (Belastingsdienst/Toeslagen), Utrecht.”; (b) secțiunea „T. POLONIA” se modifică după cum urmează: (i) punctul 2 litera (g) se înlocuiește cu următorul text: „(g) pentru persoane care au realizat perioade de asigurare exclusiv sub incidența unei legislații străine: 1. Zakład Ubezpieczeń Społecznych (Institutul de Asigurări Sociale – ZUS) – Sucursala Regională Łódź – pentru persoanele care au realizat perioade de asigurare sub incidența unei legislații străine, inclusiv perioadele realizate recent în Spania, Portugalia, Italia, Grecia, Cipru sau Malta; 2. Zakład Ubezpieczeń Społecznych (Institutul de Asigurări Sociale – ZUS) – Sucursala Regională Nowy Sącz – pentru persoanele care au realizat perioade de asigurare sub incidența unei legislații străine, inclusiv perioadele realizate recent în Austria, Republica Cehă, Ungaria, Slovacia, Slovenia sau Elveția; 3. Zakład Ubezpieczeń Społecznych (Institutul de Asigurări Sociale – ZUS) – Sucursala Regională Opole – pentru persoanele care au realizat perioade de asigurare sub incidența unei legislații străine, inclusiv perioadele realizate recent în Germania; 4. Zakład Ubezpieczeń Społecznych (Institutul de Asigurări Sociale – ZUS) – Sucursala Regională Szczecin – pentru persoanele care au realizat perioade de asigurare sub incidența unei legislații străine, inclusiv perioadele realizate recent în Danemarca, Finlanda, Suedia, Lituania, Letonia sau Estonia; 5. Zakład Ubezpieczeń Społecznych (Institutul de Asigurări Sociale – ZUS) – I Oddział w Warszawie — Centralne Biuro Obsługi Umów Międzynarodowych (Biroul I Varșovia – Biroul Central pentru Acorduri Internaționale) – pentru persoanele care au realizat perioade de asigurare sub incidența unei legislații străine, inclusiv perioadele realizate recent în Belgia, Franța, Țările de Jos, Luxemburg, Irlanda sau Regatul Unit.”; (ii) punctul 3 litera (b) punctul (ii) se înlocuiește cu următorul text: „(ii) invaliditate sau deces al salariatului principal: — pentru persoanele care au desfășurat recent o activitate salariată sau independentă (cu excepția agricultorilor independenți): serviciile Institutului de Asigurări Sociale (Zakład Ubezpieczeń Społecznych) enumerate la punctul 2 litera (a); — pentru persoanele care au desfășurat recent o activitate de agricultor independent: serviciile Fondului asigurărilor sociale pentru sectorul agricol (Kasa Rolniczego Ubezpieczenia Społecznego) enumerate la punctul 2 litera (b); — pentru militarii de carieră și personalul menționat la punctul 2 litera (c), în cazul unor perioade de serviciu activ sub incidența legislației poloneze, dacă ultima perioadă a fost perioada de serviciu militar activ sau de activitate realizată într-unul dintre serviciile menționate la punctul 2 litera (c) și al unor perioade de asigurare realizate sub incidența unei legislații străine: Wojskowe Biuro Emerytalne w Warszawie (Serviciul de pensii militare din Varșovia), dacă este instituția competentă menționată în anexa 2 punctul 3 litera (b) punctul (ii) a treia liniuță; — pentru personalul penitenciar care a realizat perioade de serviciu sub incidența legislației poloneze – în cazul în care ultima perioadă a fost cea de serviciu menționat – și perioade de asigurare sub incidența unei legislații străine: Biuro Emerytalne Służby Więziennej w Warszawie (Serviciul de pensii al Administrației penitenciarelor din Varșovia), dacă este instituția competentă menționată în anexa 2 punctul 3 litera (b) punctul (ii) a cincea liniuță; — pentru judecători și magistrați: servicii specializate ale Ministerului Justiției; — pentru persoanele care au realizat exclusiv perioade de asigurare sub incidența unei legislații străine: serviciile Institutului de Asigurări Sociale (Zakład Ubezpieczeń Społecznych) enumerate la punctul 2 litera (g).”